

**Еуразиялық экономикалық одақтың кедендік аумағына экспортталатын төбеттер шәуетіне арналған ветеринариялық сертификаттың нысанына өзгерістер енізу туралы**

Еуразиялық экономикалық комиссия Алқасының 2022 жылғы 23 мамырдағы № 83 шешімі

      Санитариялық, ветеринариялық-санитариялық және карантиндік фитосанитариялық шараларды қолдану туралы хаттаманың (2014 жылғы 29 мамырдағы Еуразиялық экономикалық одақ туралы шартқа № 12 қосымша) 17-тармағына және Жоғары Еуразиялық экономикалық кеңестің 2014 жылғы 23 желтоқсандағы № 98 шешімімен бекітілген Еуразиялық экономикалық комиссияның Жұмыс регламентіне № 2 қосымшаның 19-тармағына сәйкес Еуразиялық экономикалық комиссия Алқасы **шешті:**

      1. Кеден одағы Комиссиясының 2011 жылғы 7 сәуірдегі № 607 шешімімен көзделген Еуразиялық экономикалық одақтың кедендік аумағына экспортталатын төбеттер шәуетіне (№ 46 нысан) арналған ветеринариялық сертификаттың нысанына мынадай өзгерістер енізілсін:

      а) 4.1-тармақта:

      екінші абзацтағы "жануарлардың мына жұқпалы аурулары" деген сөздер "соңғы 6 ай ішіндегі құтырма" деген сөздермен ауыстырылсын;

      үшінші және төртінші абзацтар алып тасталсын;

      б) 4.2-тармақ "(бір жылдан астам инфекциялық ауруларға қарсы вакцинамен иммунитетті ұстап тұру мерзімі өтпеген немесе иммунитеттің 0,5 ХБ/мл кем емес қауырттылығы зертханалық расталған жағдайларды қоспағанда (тек құтырма үшін)" деген сөздермен толықтырылсын;

      в) 4.5-тармақ мынадай редакцияда жазылсын:

      "4.5. Донор-төбеттер жыл сайын паразитке қарсы препараттармен емделуден өтеді.";

      г) 4.7-тармақ алып тасталсын.

      2. Кеден одағы Комиссиясының 2011 жылғы 7 сәуірдегі № 607 шешіміне сәйкес әзірленген, осы Шешім күшіне енгенге дейін № 46 нысан бойынша шығарылған ветеринариялық сертификаттардың бланкілері 2023 жылғы 1 маусымға дейін пайдаланылады деп белгіленсін.

      3. Осы Шешім ресми жарияланған күнінен бастап күнтізбелік 30 күн өткен соң күшіне енеді.

|  |  |
| --- | --- |
| *Еуразиялық экономикалық комиссия*  *Алқасының Төрағасы* | *М. Мясникович* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК